ขึ้นเครื่องบิน ขั้นตอนในสนามบิน
ประมาณครึ่งชั่วโมงก่อนเครื่องออก เจ้าหน้าที่ต้อนรับประจำเกตจะประกาศเวลาขึ้นเครื่อง ซึ่งการขึ้นเครื่องนั้นจะขึ้นเป็นส่วนๆ โดยอาจจะขึ้นเป็นกลุ่ม/ส่วน (กำหนดตามตัวหนักอักษร) หรือตามแถว/ที่นั่ง เช็กบอร์ดดิ้งพาสเพื่อดูว่าคุณอยู่ในกลุ่มที่เขาเรียกให้ขึ้นเครื่องหรือเปล่า ถ้าไม่ได้อยู่ก็ให้รอจนกว่าแถวหรือกลุ่มที่อยู่ในแถวนั้นจะถูกเรียก    ผู้โดยสารชั้นหนึ่งจะได้ขึ้นเครื่องก่อนเสมอ ตามด้วยชั้นธุรกิจและผู้พิการหรือผู้ที่มากับเด็กทารก แม้ว่ามันอาจจะไม่ได้จำเป็นเสมอไป แต่มันก็ดีถ้าหากคุณจะรีบไปเข้าแถวตั้งแต่เนิ่นๆ เพราะว่าจะได้มีพื้นที่เก็บของเหนือศีรษะเหลืออยู่ ไม่อย่างนั้นถ้าที่เก็บของเต็มหมดแล้วคุณจะต้องโหลดกระเป๋าไปแทน หลังจากต่อแถวขึ้นเครื่องแล้ว จะมีพนักงานต้อนรับประจำเกตยืนอยู่ข้างทางเข้าเพื่อเช็กบอร์ดดิ้งพาส ถ้าคุณบินในประเทศ ยื่นบอร์ดดิ้งพาสให้พนักงานเช็กแต่ไม่ต้องแสดงบัตรประชาชนในจุดนี้ แต่ถ้าคุณบินไปต่างประเทศ ในจุดนี้คุณจะต้องยื่นหนังสือเดินทางให้พนักงานตรวจสอบด้วย หลังเช็กบอร์ดดิ้งพาสเสร็จแล้วอย่าเพิ่งเก็บใส่กระเป๋า เพราะคุณอาจจะต้องแสดงบอร์ดดิ้งพาสให้พนักงานต้อนรับบนเครื่องบินด้วย แม้ว่าทางเดินขึ้นเครื่องส่วนใหญ่จะสั้น แต่บางเกตทางเดินก็อาจจะยาวและคดเคี้ยวกว่า ตามปกติแล้วพอตรวจบอร์ดดิ้งพาสเสร็จ แถวมักจะออกันอยู่เป็นบางจุด เพราะฉะนั้นคุณอาจจะต้องรอต่อแถวอยู่ก่อนถึงจะได้ขึ้นเครื่อง เช็กที่นั่งเพื่อให้แน่ใจว่าคุณเดินไปถูกทาง และอย่าลืมดูแถวที่นั่งด้วย ถ้าคุณต้องการความช่วยเหลือในการหาที่นั่ง ให้ถามคนอื่นที่อยู่ใกล้ๆ ว่าที่นั่งไหนอยู่แถวไหน และตัวอักษรไหนคือที่นั่งไหน (ไม่มีคำอธิบายไหนในที่นี้ที่สามารถ "ใช้ได้กับทุกสถานการณ์") พนักงานต้อนรับบนเครื่องบินส่วนใหญ่จะยุ่งอยู่กับการเตรียมของสำหรับเที่ยวบินของคุณให้พร้อม ถ้าคุณยังต้องการความช่วยเหลือเรื่องการหาที่นั่งอยู่ ให้เขยิบเข้าไปในแถวที่นั่งว่างที่อยู่ใกล้ๆ ทางเดิน แล้วพอพนักงานต้องรับบนเครื่องบินเดินมาตรวจสายรัดเข็มขัดที่นั่ง คุณก็ค่อยถามเขา พอคุณนั่งที่นั่งของตัวเองแล้ว สอดกระเป๋าใบเล็กไว้ใต้เก้าอี้และมองหาพื้นที่บนที่เก็บของเหนือศีรษะเพื่อเก็บกระเป๋าสัมภาระใบใหญ่ ซึ่งมันอาจจะไม่ง่ายเสมอไป เพราะฉะนั้นถ้าจำเป็นให้บอกให้พนักงานต้อนรับบนเครื่องบินช่วยหาที่หรือเก็บกระเป๋าให้คุณ สุดท้ายพอคุณมานั่งที่นั่งของคุณแล้ว ให้นำกระเป๋าใบเล็กสอดไว้ใต้เก้าอี้ที่อยู่ข้างหน้าคุณ เสร็จแล้ว! ตอนนี้ก็ได้เวลานั่งชิวๆ ขณะที่เครื่องบินกำลังพาคุณไปยังจุดหมายอย่างสะดวกสบาย ระหว่างเดินทางคุณอาจจะได้รับเครื่องดื่มและอาหารฟรี (แล้วแต่สายการบินและระยะเวลาในการบิน) ถ้าต้องเข้าห้องน้ำ ห้องน้ำจะอยู่ด้านหน้าและด้านหลังของเครื่องบิน ถ้ามีคำถามอื่นๆ เพิ่มเติม คุณสามารถถามพนักงานต้อนรับบนเครื่องบินได้โดยตรง แม้ว่าหลายสายการบินจะอนุญาตให้คุณเช็กอินและปรินท์บอร์ดดิ้งได้ทางอินเทอร์เน็ต (ถ้าคุณไม่ได้โหลดกระเป๋า) แต่คุณจะมารับบอร์ดดิ้งพาสด้วยตัวเองที่สนามบินก็ได้ เข้าไปในสนามบิน เดินไปที่แถวของสายการบินที่คุณขึ้นแล้วไปที่เคาน์เตอร์ของสายการบิน พอไปถึงเคาน์เตอร์แล้ว ก็บอกชื่อและให้บัตรประชาชนกับพนักงานแล้วเขาจะปรินต์บอร์ดดิ้งพาสให้อัตโนมัติและถามเรื่องกระเป๋าที่จะโหลด    ถ้าคุณต้องเดินทางหลายเที่ยวบินเนื่องจากต้องหยุดพักระหว่างทาง ให้ขอให้พนักงานปรินต์บอร์ดดิ้งพาสของทุกเที่ยวบินมาเลย พนักงานบางคนจะทำให้เลย แต่ถ้าไม่ทำให้ก็ให้ขอให้เขาทำให้เลยจะดีกว่า กระเป๋าที่โหลดมักจะต้องมีน้ำหนักน้อยกว่า 22 กิโลกรัมและเริ่มต้นที่ 750 บาท ซึ่งจะต่างกันไปแล้วแต่สายการบิน เพราะฉะนั้นคุณต้องเช็กข้อกำหนดของสายการบินนั้นๆ ในอินเทอร์เน็ตก่อน ถ้าคุณไม่อยากกังวลเรื่องโหลดกระเป๋า คุณสามารถนำกระเป๋าเดินทาง 1 ใบและกระเป๋าส่วนตัวอีก 1 ใบขึ้นเครื่องบินได้ โดยใบหนึ่งจะอยู่ใต้ที่นั่งข้างหน้าคุณ ส่วนอีกใบจะอยู่บนที่เก็บของด้านบนเหนือที่นั่ง ถามเจ้าหน้าที่ประจำเกตว่ากระเป๋าคุณเล็กพอที่คุณจะถือขึ้นเครื่องไปด้วยได้มั้ย ถ้าคุณปรินต์บอร์ดดิ้งพาสจากอินเทอร์เน็ตและไม่ได้โหลดกระเป๋า คุณก็ไม่ต้องแวะที่เคาน์เตอร์สายการบินก็ได้ ถ้าคุณมีบอร์ดดิ้งพาสอยู่ในมือและเตรียมกระเป๋าที่จะนำขึ้นเครื่องไปด้วยเรียบร้อยแล้ว ก็ไปที่จุดตรวจสัมภาระได้เลย เตรียมบอร์ดดิ้งพาสกับบัตรประชาชน ใบอนุญาตขับขี่ หรือหนังสือเดินทาง (คุณต้องยื่นหนังสือเดินทางให้เจ้าหน้าที่ถ้าคุณกำลังจะออกนอกประเทศ) ให้พร้อม เจ้าหน้าที่รักษาความปลอดภัยจะเทียบบอร์ดดิ้งพาสกับบัตรประชาชน และคุณจะต้องผ่านจุดตรวจสัมภาระไปได้โดยไม่ติดอะไร สิ่งของทั้งหมดจะต้องวางอยู่บนตะกร้าและผ่านเครื่องเอกซ์เรย์ในขณะที่คุณจะแยกไปที่เครื่องตรวจอีกเครื่องที่เป็นเครื่องสแกนร่างกายหรือเครื่องตรวจจับโลหะ (สำหรับผู้ที่มีอุปกรณ์ทางการแพทย์ติดตัว)   สนามบินจะจุกจิกเรื่องความปลอดภัยมาก แต่เขาก็จะแจ้งให้ทราบอย่างชัดเจนเช่นเดียวกัน เพราะฉะนั้นดูเครื่องหมายว่าคุณจะต้องทำอะไรบ้างเพื่อที่จะได้ผ่านจุดตรวจสัมภาระไปได้อย่างไม่มีปัญหา และถ้ายังไม่แน่ใจให้ขอความช่วยเหลือ ของเหลวและโน้ตบุ๊กจะต้องใส่ไว้อีกตะกร้าที่แยกจากของอื่นๆ สิ่งของใดๆ ก็ตาม (รวมถึงหมากฝรั่งที่เคี้ยวอยู่และที่ยังไม่ได้เคี้ยวด้วย) ที่อยู่ในกระเป๋าเสื้อหรือกางเกงจะต้องสแกนผ่านเครื่องเอกซเรย์ด้วย และทุกสนามบินจะบอกให้คุณวางสิ่งของที่เป็นโลหะลงในตะกร้า (ซึ่งรวมถึงต่างหูและเครื่องประดับโลหะด้วย) จุดตรวจสัมภาระบางที่จะขอให้คุณถอดเข็มขัด รองเท้า และเสื้อแจ็กเก็ตออก เพราะฉะนั้นให้มองหาป้ายว่าสนามบินที่คุณอยู่นั้นมีข้อกำหนดนี้ด้วยหรือเปล่า บางสนามบินอาจจะขอให้คุณถอดถุงเท้าออกด้วย แล้วแต่สนามบิน เจ้าหน้าที่ตรวจสัมภาระจะบอกว่าคุณต้องทำอะไรบ้างถ้าเกิดบังเอิญมีอะไรอยู่ในกระเป๋าหรือในตัวคุณ เก็บของใส่กระเป๋าให้เรียบร้อยและใส่รองเท้าเพื่อที่คุณจะได้ไปรอขึ้นเครื่องได้ถูกเทอร์มินอล! ดูบอร์ดดิ้งพาสเพื่อเช็กเทอร์มินอล (โดยทั่วไปจะเป็นตัวหนังสือ) และเกต (ตัวเลข) ที่สนามบินน่าจะมีป้ายบอกทางไปที่นั่น แต่ถ้าคุณหาทางไปที่เกตกับเทอร์มินอลไม่เจอ ก็แค่ขอความช่วยเหลือจากเจ้าหน้าที่สนามบินหรือเจ้าหน้าที่สายการบิน  ถ้าในบอร์ดดิ้งพาสไม่ได้บอกเลขเทอร์มินอล (แต่น้อยมากที่จะไม่บอก) ให้ไปหาจอทีวีที่บอกตารางเที่ยวบินและเช็กตรงนั้นแทน คุณควรไปถึงสนามบินเนิ่นๆ เสมอเพื่อที่คุณจะได้มีเวลาก่อนขึ้นเครื่องเผื่อว่าคุณต้องไปทำอะไรก่อน ไปเข้าห้องน้ำ หาอะไรรองท้อง หรือใช้ช่วงเวลาแห่งอิสรภาพไม่กี่นาทีเชื่อมต่อกับ Wi-Fi ของสนามบิน ตามปกติแล้วผู้โดยสารจะเริ่มขึ้นเครื่องก่อนเวลาเครื่องออกประมาณครึ่งชั่วโมง เพราะฉะนั้นคุณมีเวลาให้ฆ่าเหลือเฟือ   ระวังอย่าเถลไถลไปไกลจากเกตเพราะคุณจะได้ไม่พลาดการประกาศสำคัญเกี่ยวกับเที่ยวบินของคุณหรือการได้ขึ้นเครื่องตั้งแต่เนิ่นๆ ถ้าคุณอยากเปลี่ยนที่นั่ง คุณสามารถบอกกับพนักงานต้อนรับที่เคาน์เตอร์หน้าเกตของคุณเรื่องการเปลี่ยนที่นั่งได้ ซึ่งเป็นโอกาสเดียวที่คุณจะได้เปลี่ยนที่นั่งหรืออัปเกรดไปเป็นชั้นธุรกิจหรือชั้นหนึ่ง
รอการประกาศขึ้นเครื่อง. ยื่นบอร์ดดิ้งพาสให้พนักงาน. เดินบนทางเดินที่นำคุณขึ้นเครื่อง. ขึ้นเครื่องบิน. เก็บกระเป๋าสัมภาระเข้าที่. นั่งให้เรียบร้อย. รับบอร์ดดิ้งพาสและโหลดกระเป๋าเดินทาง. ไปที่จุดตรวจสัมภาระ. หาเกต/เทอร์มินอล. ทำอย่างอื่นระหว่างรอขึ้นเครื่อง.
https://www.wikihow.com/Board-a-Plane https://www.wikihow.com/Board-a-Plane
Boarding the Plane Navigating the Airport